«ՄԱՅԻՍ ՀԱՂԹԱՆԱԿՆԵՐԻ ԱՄԻՍ» ահա այսպիսի հաղթական տրամադրություն էր այսօր Կուլիկամի հանրային դպրոցում։ Կազմակերպիչն էր ուսուցչուհի Նադյա Մարաբյանը և նրան օգնականները, իսկ մասնակիցները՝ ութերորդ և ցածր դասարանների լավագույն աշակերտները: Նրանց շնորհիվ բոլոր մասնակիցներն ապրեցին թե կորստի, թե հուզմունքի և թե հաղթանակի պահեր։ Մայիսը հայ ժողովրդի ողջ պատմության մեջ նշանավորվել է որպես հաղթանակների և վրեժխնդրության ամիս. 451 թ. մայիսի 26-ին Մեծ Հայքի հարավ-արևելյան մասում, Արտազ գավառում, Տղմուտ գետի ափին, Ավարայրի դաշտում կերտվեց հայ ժողովրդի պատմության ամենահերոսական էջերից մեկը. տեղի ունեցավ Ավարայրի ճակատամարտը, որի ընթացքում հայ ժողովուրդը կարողացավ վաստակել ապրելու և զարգանալու իրավունք, այդ իրավունքը վաստակեց շուրջ 1036 հայ քաջեր արյան գնով: